Vi hadde et fantastisk opphold i hjemmet til Kathrine og familien, og barna elsket alle mulighetene som fantes for lek og moro. Første dagen vi ankom ble vi rett og slett bare værende hjemme hele dagen for barna syntes det var så spennende med alle lekene. Vi forsto meget raskt at vi lånte huset til en meget kreativ og musikalsk familie! Det var god plass både i hus og hage, og med barna sysselsatt i lek kunne voksne slappe av i hengekøyen i hagen👌😀I tillegg var det ekstra gøy at to ender gikk rundt i hagen, samt fisker som svømte rundt i et lite akvarium inne - barna likte å være med på mating av disse. En hyggelig og intim stue med mulighet for å spille cd’er ga oss fine kvelder inne de dagene det regnet ute. Tusen takk for oss! Vi anbefaler hjemmet til Kathrine på det sterkeste.